কাজের ক্ষেত্রে ব্যতিক্রমী ছিলেন তিনি। অফিসের ডেস্কে বসে বিভিন্ন মাধ্যমে সংবাদ সংগ্রহের পরিবর্তে গ্রামে-গঞ্জে, পথে পথে ঘুরে ঘুরে খবরের পেছনে থাকা খবর আর জানা-অজানা নানা কথা ও কাহিনী তথ্যানুসন্ধানের মাধ্যমে সংগ্রহ করে রিপোর্টিংয়ের মাধ্যমে দেশের সাংবাদিকতার ইতিহাসে যোগ করেছিলেন তিনি নতুন মাত্রা। চষে বেড়িয়েছেন উত্তরবঙ্গের মাঠের পর মাঠ, গ্রাম থেকে গ্রামান্তরে। গেছেন শেকড়ের সন্ধানে। কথা বলেছেন মাটিস্পর্শী মানুষের সঙ্গে। একেবারে শেকড় থেকে তিনি সৃষ্টি করেছেন সংবাদ ভাষ্য, প্রতিবেদন, ফিচার।